**ΘΕΜΑ :** Απευθείας Ανάθεση έως 60.000 ευρώ

Ημ/νία υποβολής ***17/10/2023***

**Ερώτηση**

ΚΑΛΗΣΠΕΡΑ ΣΑΣ, ΘΑ ΗΘΕΛΑ ΝΑ ΡΩΤΗΣΩ ΤΑ ΕΞΗΣ :

1. ΔΗΜΟΣΙΟ ΕΡΓΟ ΠΡ/ΣΜΟΥ 59.500 (ΜΕ ΑΝΑΘΕΩΡΗΣΗ ΚΑΙ ΑΠΟΒΛΕΠΤΑ ΚΑΙ ΕΡΓΟΛΑΒΙΚΟ ΟΦΕΛΟΣ) ΜΠΟΡΕΙ ΝΑ ΑΝΑΤΕΘΕΙ ΜΕ ΤΗ ΔΙΑΔΙΚΑΣΙΑ ΤΗΣ ΑΠΕΥΘΕΙΑΣ ΑΝΑΘΕΣΗΣ;

2. Η ΧΡΗΣΗ ΤΟΥ ΕΣΗΔΗΣ ΓΙΑ ΤΗΝ ΑΠΕΥΘΕΙΑΣ ΑΝΑΘΕΣΗ ΔΗΜΟΣΙΟΥ ΕΡΓΟΥ ΠΡ/ΣΜΟΥ 59.500 ΕΙΝΑΙ ΠΡΟΑΙΡΕΤΙΚΗ; ΕΥΧΑΡΙΣΤΩ

**Απάντηση**

Σύμφωνα με την παρ. 1 το Άρθρο 118 Ν. 4412/2016 «Απευθείας ανάθεση»: «Για τις διαδικασίες ανάθεσης σύμβασης έργου και τις συμβάσεις υπηρεσιών, οι οποίες εμπίπτουν στο πεδίο εφαρμογής των άρθρων 107 έως 110, το ποσό του προηγούμενου εδαφίου (*ΣΣ: εννοείται του εδ. 1*) είναι εξήντα χιλιάδες (60.000) ευρώ».

**Απευθείας ανάθεση Έργων και Υπηρεσιών ύψους 30.000 έως 60.000 ευρώ**

Σύμφωνα με τις προβλέψεις του Άρ. 118, η προσφυγή στις διαδικασίες Απευθείας αναθέσεις Δημοσίων Συμβάσεων ύψους 30.000 έως 60.000 ευρώ μπορούν να πραγματοποιηθεί:

* Είτε για τις διαδικασίες ανάθεσης σύμβασης έργου και τις συμβάσεις υπηρεσιών, οι οποίες εμπίπτουν στο πεδίο εφαρμογής των άρθρων 107 έως 110, το ποσό του προηγούμενου εδαφίου είναι εξήντα χιλιάδες (60.000) ευρώ *(παρ.1)*
* Είτε κατά παρέκκλιση της παρ. 1, για αναθέσεις συμβάσεων προμηθειών, υπηρεσιών, έργων και μελετών και τεχνικών και λοιπών συναφών επιστημονικών υπηρεσιών, που αφορούν στην υλοποίηση έργων ΤΠΕ με αντικείμενο την εξασφάλιση της διαλειτουργικότητας των ψηφιακών υπηρεσιών ή τον εκσυγχρονισμό των ψηφιακών εργαλείων της Κεντρικής Διοίκησης κατά την έννοια της περ. στ` της παρ. 1 του άρθρου 14 του ν. 4270/2014 (Α` 143), η οποία σημειωτέον είναι επιτρεπτή κατόπιν έκδοσης διαπιστωτικής πράξης από τον Υπουργό Ψηφιακής Διακυβέρνησης, μετά από αίτηση της αναθέτουσας αρχής, που υποβάλλεται στο Υπουργείο Ψηφιακής Διακυβέρνησης *(παρ.6)*

Σημειωτέον, ότι σύμφωνα με τα δύο τελευταία εδάφια της παρ. (3) (περ. β΄) του Άρθ. 120, για τις δημόσιες συμβάσεις έργου άνω των τριάντα χιλιάδων (30.000) ευρώ, η πρόσκληση για την υποβολή προσφοράς αποστέλλεται σε τουλάχιστον τρεις (3) οικονομικούς φορείς και αναρτάται στο ΚΗΜΔΗΣ για τουλάχιστον πέντε (5) εργάσιμες ημέρες πριν από την κοινοποίηση της απόφασης ανάθεσης ενώ δεν αξιολογούνται προσφορές οικονομικών φορέων που δεν προσκλήθηκαν να υποβάλουν προσφορά.

**Απευθείας Αναθέσεις ΑΦ του Βιβλίου ΙΙ (άρθρο 328)**

Οι ανωτέρω παρατηρήσεις ισχύουν αναλογικά και για το άρθρο 128 Ν. 4782/2021 με το οποίο τροποποιείται το αντίστοιχο άρθρο 328 του Βιβλίου ΙΙ, με την επισήμανση ότι στο τροποποιημένο άρθρο 328 **δεν προβλέπεται** η ρύθμιση για την υπογραφή συμφωνητικού καθώς και οι ρυθμίσεις των παρ. 4 και 5 του Άρ. 188, ενώ παραμένει σε ισχύ η διάταξη «η απευθείας ανάθεση σε συγκεκριμένο οικονομικό φορέα γίνεται με κριτήριο τη δυνατότητα της καλής και έγκαιρης εκτέλεσης της σύμβασης από τον ανάδοχο και την οικονομική του προσφορά», η οποία δεν προβλέπεται στο άρθρο 118.